1. *‘n Blom in Elke Vrou Persverklaring*

“Soos daar ’n blom is in elke vrou, is daar ’n blom in elkeen van ons.  Daarom gaan ons op ’n poëtiese reis deur seisoene, opsoek na die wortels waar ons geplant staan en waarmee ons groei.”

Só gesels die Suid-Afrikaanse sanger-skrywer, musikant en kunstefasiliteerder, Petronel Baard, oor haar produksie “’n Blom in Elke Vrou”.

Dié nuwe produksie, meesal oorspronklike musiek uit Petronel se pen, sommige toonsettings, neem sy haar gehoor op reis in soeke na ons plek in Afrika, in die lewe en liefde.

Die teks het verwysings na inheemse plante - by elke seisoen - deurvleg met gedigte uit die pen van Mardene Marais van Cordis Trust en is saamgestel met insae van die tuinboukundige Ernst van Jaarsveld, inspirasie uit Madine Swart se puik boek, “Flora se Geheime Taal” en vele gesprekke oor die liefde en lewe saam met plantaktivis, Jan Odendaal van “GreenforlifeSA.”

Die dekor en blomkrone wat die seisoene se verwisseling verteenwoordig is deur Alta Scott van “Deur Die Blare Blommekuns” gedoen en sy is ook ‘n groot ondersteuning vir die produksie.

Cordis Trust is ook ‘n groot vennoot vir die produksie en met die hulp van Dr Fanie Marais word vroue nou ook vereer oor die land met blomruikers ter erkenning van besonderse bydraes tot die samelewing. ‘n Blom toekenning per se.

“Soos daar ’n blom is in elke vrou, is daar ’n blom in elkeen van ons. Soms voel ons ontwortel. Soms is dit net die kaal takke van ’n winterboom wat moedig soos ’n skip sonder seil die lewensreis trotseer. Daarom gaan ons op ’n poëtiese reis deur seisoene, opsoek na die wortels waar ons geplant staan en waarmee ons groei.”

Petronel Baard

Reebok, Maart 2022

1. *Oor die bekendstelling van 11 Junie 2021:*

Madine Swart (Skrywer)

‘N SEISOEN TE BLOM

Dis Junie-maand 2021 en vier vriendinne is oppad na Mosselbaai. Na meer as ‘n jaar se inperking is ons uitgehonger vir kuier en veral vir ‘n vertoning…Die vertoning is oorweldigend.

Seisoene word treffend aangekondig deur besonderse blomkrone, en die tema van elke seisoen word kreatief met gedigte en musiek afgewissel. Die orkes se wonderlike musiek spoel oor ons, en vul die unieke ruimte van die Dias-museum.

Petronel se reis deur die seisoene bied veral in hierdie tyd ‘n lafenis. Die produksie is ‘n bevestiging dat kreatiwiteit selfs te midde van ‘n pandemie kan blom…

Sodra hierdie vertoning op pad is na jou dorp, laai jou vriendinne op en gaan vier vrouwees. Want enige seisoen is ‘n goeie seisoen om te blom.”

1. *Oor die Netwerk:*

Soos die produksie toer en optree kom nuwe vennote aanboord wat ‘n bydrae lewer en sodoende ‘n netwerk van etrpreneurs opteken:

[www.petronelbaard.com](http://www.petronelbaard.com)

Daar is ook ‘n spesiale whatsapp groep vir die vennote wat belanstel.

1. *Oor die Musikante:*

Vir die produksie tree Petronel saam met haar nuwe orkes op. Die orkesleier en pianis, is Franco Englbrecht, Johan Englbrecht op viool en kitaar en Lelanè van der Merwe op tjello. Die verhoogontwikkeling, kostuums en dekor word deur Alta Scott van “Deur-die-Blare-Blomkuns” hanteer.

Petronel Baard - SAMA benoemde, gesoute sanger en kunstenaar, Petronel Baard, is in 2020 vereer vir haar bydrae tot Afrikaans met "Die Beiteltjie" toekenning deur Cordis Trust, 'n Trust wat hul beywer vir die behoud van Afrikaanse kuns en letterkunde. Hierdie produksie uit haar pen, is die nuutste in 'n heel reeks bekroonde produksies en met trots 'n produk van die Tuinroete, SA wat voor 'n uitverkoopte gehoor op 11 Junie 2021 bekendgestel is by die Dias Museum in Mosselbaai.

Johan Engelbrecht is 'n leraar by die NG Gemeente van Hartenbos en 'n toegewyde, briljante musikant wat sy eie kamerkoor en stryk kwartet bestuur.

Lelanè van der Merwer is 'n viool onderwyser wat ewe bekwaam is op die tjello en 'n waardige toevoeging tot die orkes is.

Franco Engelbrecht is orkesleier en 'n uiters talentvolle, jong, opkomende musikant van top kwaliteit wat o.a. die klavierspel vir die produksie behartig.

1. *Sosiale Media skakels:*

<https://www.facebook.com/petronelbaardofficial/>

Twitter: Petronel Baard @PetronelBaard

Instagram: @petronelbaardmusic

[www.petronelbaard.com](http://www.petronelbaard.com)

1. Musiek

Van die musiek is hier te sien:

<https://youtu.be/C_u3B4YeujI>

<https://youtu.be/cnBZASesKLk>

<https://youtu.be/r362G2G6-dk>

1. *Verhoog, klank en beligting*

Die produksie het vier by drie meter nodig om op te stel met gemak.

Daar is drie banners wat opgeslaan word vir mooi blaaragtergrond en dan vier stasies:

Klavier

Tjello

Petronel op sang

Perkussie, kitaar en viool

Die groep het hulle eie klank, maar klank sluit in:

Drie mikrofone met staanders

Twee jack punte om die kitaar en klavier op te “mic”

Een monitor.

Basuese beligting as daar is wat van warm na koeler, na koel na helderder beweeg soos ons toer deur Somer, Herfs, Winter en Lente.

*Notas* waar van toepassing in die besprekings:

Die prorduksie los jou weer op ‘n hoogtepunt en is wondermooi.

Dit word aangebied met ‘n pouse om etes te akkomodeer.

Ons toer met vyf mense en gebruik drie kamers wat vier van ons kan deel, of vier kamers indien moontlik.

Etes word gewoonlik ingesluit vir een aand of middag ten tye van die optrede.

Enige vennote wat aanboord kom met dit, word ook deel van die netwerk.

Vir navrae kontak Petronel Baard by 082 737 8416

petronel.baard@gmail.com